Alianța Organizațiilor Studențești nu este de acord ca rectorii să aibă un număr nelimitat de mandate.

Ei sunt nemulţumiţi de modificările la legea educaţiei, adoptată de Senat, şi îi cer preşedintului Klaus Iohannis să nu promulge actul normativ.

În prezent, rectorii pot avea doar două mandate complete succesive. Înlăturarea acestei limitări din lege afectează democraţia universitară, susţine Alianța Națională a Organizațiilor Studențești din România.

Reprezentanţii organizaţiei spun că dacă modificarea va deveni lege, cei care vor să fie rectori vor fi motivaţi de aviditatea după funcţie şi nu de calitatea din propriile universităţi.